Penyakit kemi manis

Penyakit kemi manis tauka (DM = Diabetes mellitus; English = diabetes mellitus) iya nya sebansa penyakit ti tau ditanda enggau hiperglikemia (tikas glukosa dalam darah ti tinggi), kelebih agi sepengudah orang ti napi nya makai.

Sechara umum, penyakit kemi manis tau dibagi ngagai:

 Penyakit kemi manis bansa 1 mega dikelala enggau nama diabetes bepanggai ba insulin (IDDM - ‘Diabetes Mellitus Bepanggai ba Insulin’) tauka diabetes ti berengkah ari mit. Penyakit kemi manis bansa 1 tu ngembuan penteba pankreas ti enda ulih ngasilka insulin . Orang ke bisi penyakit kemi manis bansa 1 berengkah ngasaika simptom penyakit tu maya agi mit tauka nembiak. Ketegal tubuh enda ulih ngasilka insulin sechara natural, sida betuchuk insulin ari luar dikena nyaga tikas glukosa ba dalam darah.
 Penyakit kemi manis bansa 2 tau nyadi ketegal pengerai insulin (sensitiviti tisu tubuh ti nurun ba insulin) enggau/tauka ngurangka pemansut insulin.. Taja pan penyakit kemi manis bansa 2 agi bisi mimit insulin ari pankreas, tu ulih dijaga nengah chara nyaga pemakai, ngurangka berat tubuh, eksesais, sereta ngambi ubat enggau pemakai/pemakai (tuchuk insulin diguna dalam sekeda situasyen enti ngambi ubat enggau pemakai kurang efektif tauka meri empas ti balat).
 Penyakit kemi manis maya ngandung iya nya penyakit kemi manis ti diasaika indu maya ngandung. Penyakit tu maya ngandung sebaka enggau penyakit kemi manis tikas 2 ketegal maya ngandung, insulin ke bisi ba indu ke ngandung kelebih agi diungkupka ngagai anak mit iya. Enti tubuh enda ulih ngasilka insulin tambah ungkup ti diguna anak mit dalam kandung, indai deka napi tikas gula dalam darah ti tinggi.

Kelai lama penyakit kemi manis ke enda diubat iya nya berat tubuh nurun, poliuria ( suah kemi ), polidipsia (majak aus), enggau polifagia (majak lapar). Tanda tau nyadi enggau jampat (beminggu tauka bebulan) ba DM bansa 1, taja pan selalu iya nyadi laun agi lalu tau nyadi enda nyengala tauka nadai ba DM bansa 2.

Beberapa kelai enggau simptom bukai ulih nandaka penyakit kemi manis berengkah taja pan ukai spesifik ngagai penyakit nya. Kelimpah ari utai ke ditemu ba atas, iya nyengkaum enda ulih meda enggau terang, pedis pala, lelak, telih ke lubah gerai, sereta kulit gatal. Glukosa darah ti tinggi lama tau ngasuh glukosa diserap ba lensa mata, ngujungka ubah ba tukuh iya, ngujungka utai ti dipeda berubah. Sekeda raing kulit ti tau nyadi ba penyakit kemi manis sechara kolektif dikelala enggau nama dermadroma kemi manis.

 Kereban Sanding 

 Bacha ke bukai 



 Kereban luar 

  Lebih lanjut mengenai kencing manis.
  Laman mengenai Diabetes Mellitus 
  Maklumat Lanjut Mengenai Diabetes Melitus (Kencing Manis). 
 American Diabetes Association
 Diabetes Australia-NSW
 Canadian Diabetes Association
 Diet, Nutrition and the prevention of chronic diseases (including diabetes) by a Joint WHO/FAO Expert consultation (2003)
 Centers for Disease Control Diabetes Section
 Diabetes UK
 Diabetes Health Institute
 Diabetes Institute for Immunology and Transplantion
 The Iacocca Foundation
 The Immunology of Diabetes Society
 International Diabetes Federation
 Juvenile Diabetes Research Foundation
 MedlinePlus Diabetes from the U.S. National Library of Medicine
 National Diabetes Education Program
 National Diabetes Information Clearinghouse 
 World Health Organization fact sheet on diabetes
 World Health Organization—The Diabetes Programme

Kategori:Penyakit kemi manis